Țara care ar putea impune vaccinarea anti-Covid pentru toată populația.
Premierul Italiei ia în calcul vaccinarea anti-Covid obligatorie pentru toată populația. Autoritățile italiene au făcut deja imunizarea obligatorie în rândul angajaților din sistemul medical. Italia începe vaccinarea cu cea de-a treia doză pentru persoanele vulnerabile.
Premierul Italiei ia în calcul vaccinarea anti-Covid obligatorie, dacă luna aceasta nu va fi imunizată 80% din populație. Totodată, el a precizat că intenționează ca la sfârșitul acestei luni să înceapă vaccinarea cu a treia doză în rândul persoanelor vulnerabile, scrie Reuters.Autoritățile italiene au făcut deja imunizarea obligatorie în rândul angajaților din sistemul medical. Premierul Mario Draghi a spus că toată lumea ar putea fi obligată să se vaccineze atunci când autoritățile sanitare din UE vor aproba în totalitate vaccinurile.De asemenea, angajații din școli, profesori, portarii, personal tehnic și administrativ, sunt obligați, din 1 septembrie, să prezinte certificatul verde.Vaccinarea obligatorie ar stârni probabil proteste într-o țară în care scepticismul cu privire la vaccinuri a fost în creștere și unde experții în sănătate care au promovat vaccinarea s-au confruntat cu abuzuri verbale și amenințări din partea celor care se opuneau imunizării, notează sursa citată.Până acum 70% dintre italienii cu vârste de peste 12 ani au primit cel puțin o doză, 63% au schema completă.